Komisijos komunikatas Europos parlamentui ir Tarybai - 2007 m. finansinės struktūros techninis patikslinimas pagal bendrųjų nacionalinių pajamų ir kainų pokyčius (2006 m. gegužės 17 d. Tarpinstitucinio susitarimo dėl biudžeto vykdymo tvarkos ir patikimo finansų valdymo 16 punktas) /* KOM/2006/0327 galutinis */





[pic] | EUROPOS BENDRIJŲ KOMISIJA | Briuselis, 22.6.2006 KOM(2006) 327 galutinis KOMISIJOS KOMUNIKATAS EUROPOS PARLAMENTUI IR TARYBAI 2007 m. finansinės struktūros techninis patikslinimas pagal bendrųjų nacionalinių pajamų ir kainų pokyčius (2006 m. gegužės 17 d. Tarpinstitucinio susitarimo dėl biudžeto vykdymo tvarkos ir patikimo finansų valdymo 16 punktas) KOMISIJOS KOMUNIKATASEUROPOS PARLAMENTUI IR TARYBAI 2007 m. finansinės struktūros techninis patikslinimas pagal bendrųjų nacionalinių pajamų ir kainų pokyčius (2006 m. gegužės 17 d. Tarpinstitucinio susitarimo dėl biudžeto vykdymo tvarkos ir patikimo finansų valdymo 16 punktas) 1. ĮVADAS 2006 m. gegužės 17 d. Tarpinstituciniame susitarime dėl biudžeto vykdymo tvarkos ir patikimo finansų valdymo[1] yra ES-27 finansinės struktūros lentelė 2007–2013 m. laikotarpiui, pateikta 2004 m. kainomis (1 lentelė). Tarpinstitucinio susitarimo 16 punkte nurodoma, kad kiekvienais metais Komisija, prieš pradėdama biudžeto sudarymo n+1 metams procedūrą, techniškai patikslins finansinę struktūrą pagal ES bendrųjų nacionalinių pajamų (BNPj) ir kainų pokyčius. Buvo atnaujinti bendrųjų nacionalinių pajamų pokyčiai, atsižvelgiant į naujausias turimas ekonomines prognozes (Nuosavų išteklių patariamojo komiteto (NIPK) 2006 m. gegužės 19 d. posėdis). Kainų atžvilgiu tarpinstituciniame susitarime (16 punktas) visoms išlaidoms šiuo metu numatomas fiksuotas 2 % defliatorius. Todėl šiame etape galima apskaičiuoti aukščiausias nustatytas išlaidų ribas esamomis kainomis visam 2007–2013 m. laikotarpiui. Tarpinstitucinis susitarimas dėl 2007–2013 m. finansinės struktūros įsigaliojo pristačius 2007 m. preliminaraus biudžeto projektą. Šio komunikato tikslas – biudžeto valdymo institucijai pristatyti šio techninio patikslinimo 2007 m. (ES-27) rezultatus. 2. FINANSINėS STRUKTūROS LENTELėS PATIKSLINIMO IšRAIšKA (1–2 LENTELėS) 1 lentelėje pateikiama ES-27 finansinė struktūra, patvirtinta tarpinstituciniu susitarimu, t. y. 2004 m. kainomis. 2 lentelėje pateikiama 2007 m. patikslinta ES-27 finansinė struktūra. Joje taip pat pavaizduota finansinė struktūra, išreikšta kaip BNPj procentinė dalis, atsižvelgiant į naujausias turimas ekonomines prognozes (2006 m. gegužės 19 d. NIPK posėdis). 2.1. Aukščiausių nustatytų išlaidų ribų patikslinimas pagal išlaidų kategorijas 2007 m. Kaip numatyta tarpinstitucinio susitarimo 16 punkte, patikslinimai apskaičiuojami finansinės struktūros įsipareigojimų asignavimams taikant fiksuotą metinį 2 % defliatorių (2004 m. kainomis). 2004–2007 m. laikotarpiui apskaičiuotas kaupiamasis defliatorius lygus 6,1208 %. Siekiant užtikrinti suderinamumą su išlaidų asignavimais paramą gaunančioms valstybėms narėms, bendra suma 1B išlaidų subkategorijoje „Sanglauda augimui ir užimtumui skatinti“ 2007 m. kainomis suapvalinta iki didesnio vieneto. Buvo patikslinta bendra aukščiausia nustatyta mokėjimų riba, taikant tą patį įsipareigojimų asignavimams naudojamą defliatorių (6,1208 %). 2.2. Bendra BNP suma Pagal naujausias turimas prognozes 2007 m. ES-25 nustatytos 11 566 mlrd. EUR bendrosios nacionalinės pajamos esamomis kainomis, o Bulgarijai ir Rumunijai – 128 mlrd. EUR BNPj esamomis kainomis. Ateinančių metų (2008–2013 m.) ES-27 bendrosios nacionalinės pajamos skaičiuojamos remiantis ilgalaikėmis vidutinio metinio augimo tempo prognozėmis (2,3 % realiomis kainomis ES-27[2]), naudotomis derantis dėl 2007–2013 m. finansinės struktūros, ir ta pačia fiksuota metine 2 % infliacijos norma, kaip sutarta tarpinstitucinio susitarimo 16 punkte. Šios prognozės yra orientacinės ir bus kasmet atnaujinamos, remiantis naujausiomis turimomis ekonominėmis prognozėmis. 2.3. 2007 m. finansinės struktūros (ES-27) techninio patikslinimo pagrindiniai rezultatai 2007 m. bendra aukščiausia nustatyta asignavimų įsipareigojimams riba sudaro 128 091 mln. EUR ir atitinka 1,10 % BNPj. Atitinkama bendra aukščiausia nustatyta asignavimų mokėjimams riba siekia 123 790 mln. EUR, t. y. 1,06 % BNPj. Dėl to, remiantis naujausiomis ekonominėmis prognozėmis, iki nuosavų išteklių aukščiausios nustatytos 1,24 % ribos lieka 21 219 mln. EUR (0,18 % ES-27 BNP) marža. 3. KITI ASPEKTAI, SUSIJę SU TECHNINIU PATIKSLINIMU 3.1. 5 išlaidų kategorija (administravimas) Kalbant apie 5 išlaidų kategoriją finansinės struktūros išnašoje teigiama, kad išlaidos pensijoms, įtrauktos apskaičiuojant šios išlaidų kategorijos aukščiausią ribą, 2007–2013 m. laikotarpiu turi būti apskaičiuojamos be darbuotojų įnašų į pensijų sistemą, daugiausia iki 500 mln. EUR (2004 m. kainomis). Ši nuostata turi būti suprantama kaip nustatanti dvi ribas sumoms, atskaitytoms iš išlaidų pensijoms, taikant išlaidų kategorijai nustatytą aukščiausią ribą: - ši suma negali viršyti įnašų, kurie iš tikrųjų įtraukti kaip bet kurių vienerių metų biudžeto įplaukos; - visa 2007–2013 m. laikotarpio atskaitymų suma negali viršyti 500 mln. EUR 2004 m. kainomis, t. y. vidutiniškai 71,4 mln. EUR (75,8 mln. EUR 2007 m. kainomis). Kadangi administravimo išlaidos periodiškai kartojasi, tam, kad nereikėtų laikotarpio pradžioje naudoti maržos, kurios vėliau visos neliktų, kasmet priimama žemiausia riba. 2007 m. – pirmaisiais laikotarpio metais – atskaitytina suma yra mažiausia nustatyta suma, t. y. 75,8 mln. EUR 2007 m. kainomis. 3.2. Į 2007–2013 m. finansinę struktūrą neįtrauktos išlaidos Kai kurioms priemonėms nėra taikoma aukščiausia nustatyta išlaidų riba, dėl kurios susitarta 2007–2013 m. finansinėje struktūroje. Šiomis priemonėmis siekiama greitai reaguoti į išskirtinius nenumatytus įvykius ir užtikrinti tam tikrą lankstumą, nevaržomą aukščiausios sutartos išlaidų ribos, su tam tikrais apribojimais: - Neatidėliotinos pagalbos rezervas, iš kurio galima panaudoti daugiausia 221 mln. EUR per metus 2004 m. kainomis arba 234,5 mln. EUR 2007 m. esamomis kainomis (1744 mln. EUR per visą laikotarpį esamomis kainomis). - ES Solidarumo fondas, kurio didžiausia metinė suma esamomis kainomis yra 1 mlrd. EUR. - Lankstumo priemonė, kurios didžiausia metinė suma esamomis kainomis yra 200 mln. EUR plius 2005 ir 2006 m. nepanaudotų metinių sumų dalys, kurias galima perkelti į 2007 m. Be to, galima panaudoti Europos prisitaikymo prie globalizacijos fondą (EGF), kurio didžiausia suma per metus yra 500 mln. EUR esamomis kainomis, naudojant bet kurias ankstesnių metų neišnaudotų įsipareigojimų asignavimų aukščiausių ribų maržas ir (arba) panaikintų dvejų ankstesnių metų įsipareigojimų sumas (išskyrus susijusias su 1b išlaidų kategorija). 2007 m. įvykdytos sąlygos, leidžiančios įtraukti į biudžetą 500 mln. EUR atidėjinį. 4. Į BIUDžETą NEįTRAUKTOS OPERACIJOS IR NUOSAVI IšTEKLIAI Tarpinstitucinio susitarimo 11 punkto ketvirtoje pastraipoje nurodoma, kad informacija apie į biudžetą neįtrauktas operacijas ir numatomus įvairių nuosavų išteklių kategorijų pokyčius turi būti pateikiama lentelėse nuorodoms ir kasmet atnaujinama, atliekant techninius finansinės struktūros patikslinimus. Ši informacija, atnaujinta remiantis naujausiais apskaičiavimais, pateikiama 3.1 ir 3.2 lentelėse. Jose nurodomi duomenys apie Europos plėtros fondą (EPF) ir nuosavų išteklių struktūrą. PRIEDAI 1 LENTELĖ: 2007–2013 m. FINANSINĖ STRUKTŪRA [pic] 2 LENTELĖ: 2007 m. PATIKSLINTA FINANSINĖ STRUKTŪRA (ES-27) [pic] 3 LENTELĖ: Į BENDRĄJĮ BIUDŽETĄ NEĮTRAUKTŲ IŠLAIDŲ ORIENTACINĖ PROGRAMA IR NUMATOMOS ĮVAIRIŲ NUOSAVŲ IŠTEKLIŲ KITIMO TENDENCIJOS [pic] [1] OL C [2] ES-27 vidutinis metinis augimo tempas apskaičiuojamas sujungiant prognozes atskiroms valstybių narių grupėms: ES-15 – 2,2 %, 2004 m. įstojusioms valstybėms narėms – 4,1 %, o Rumunijai ir Bulgarijai – 5,6 %.